Keskustelu:Bobi Sivén

message: Artikkelin lopussa hautajaisten yhteydessä puhutaan Karjalan Liitosta. Mitähän järjestöä lie tarkoitettu, koska Karjalan Liitto perustettiin vasta talvisodan jälkeen? --Kyzyl 10. heinäkuuta 2007 kello 15.21 (UTC)
replies: text: :Tarkoitettu järjestö on Karjalan Liitto - Pro Carelia, jonka aikalaiset ja itsenäisyyden varhaisvaiheen historiankirjoitus tuntee vain Karjalan Liittona. Karjalan Liitto - Pro Carelia perustettiin 10. lokakuuta 1920 yhdistämään Itä-Karjalan kysymyksen ajajia. Järjestön tarkoituksena oli kohentaa Karjalan henkistä ja aineellista tilaa, huoltaa pakolaisia ja tehdä valistustyötä Suomessa sekä ulkomailla. Järjestön puheenjohtaja oli E. N. Setälä ja sen valtuuskuntaa kuului Santeri Alkio, Pehr Evind Svinhufvud, Hallan Ukko eli J.A Heikkinen, Eirik Hornborg, varatuomari Otto Åkesson ja kenraali Harald Åkerman. Loput olivat aktivisteja ja Toivo Kaukoranta toimi järjestön toimituspäällikkönä. Jos kyseisestä järjestöstä tekee artikkelin, voisi sen pistää nimellä Karjalan Liitto - Pro Carelia. Mutta se on hämäävää, kun historiassa on kaksi Karjalan Liittoa.--Smörre 15. tammikuuta 2008 kello 22.48 (UTC)
replies: text: ::Suoraa lainausta Jussi Niinistön teoksesta Bobi Sivén - Karjalan puolesta ?
replies: text: ::--PekKos 9. maaliskuuta 2008 kello 05.25 (UTC)
replies: text: ::: Siis mikä? Ai tämä artikkeli. No ei saletisti varmana ole, vaikka kyseistä teosta on lähteenä käytettykin. Voit vaikka vertailla kohtia. Plagiointia en harrasta.--Smörre 10. toukokuuta 2008 kello 20.58 (UTC)
Kopioidaan artikkelin puolelta poistettu huomio lähteenä käytetystä kirjasta tänne: "Ainut Bobi Sivénistä kirjoitettu kokopitkä kirja. Artikkeli etenee samassa kronologisessa tahdissa kirjan kanssa. Tosin hautajaiskuvaus, johon myös artikkelin hautajaiskuvaus perustuu, on kirjan alussa|". Täällä se voi ehkä olla hyödyksi muokkaajille.--Urjanhai (keskustelu) 12. helmikuuta 2014 kello 18.46 (EET)

message: Artikkeli, varsikin sen viimeinen kappale, sankarillistaa itsemurhaa. Sitä on syytä korjata vaarallisten vaikutteiden vähentämiseksi.  –Kommentin jätti Fubuki (keskustelu – muokkaukset) 
replies: text: Kumosin muokkauksesi, koska se vei artikkelia huonompaan suuntaan. Stryn (keskustelu) 2. heinäkuuta 2017 kello 21.29 (EEST)

text: Kieltämättä artikkelissa on välillä aika hurmahenkistä tyyliä. Mutta jos artikkeli on asenteellinen, sitä pitäisi korjata kirjoittamalla lähteiden avulla asiallista tietoa, ei kirjoittamalla lisää asenteellista tekstiä.--Tanár 3. heinäkuuta 2017 kello 18.09 (EEST)
replies: text: :Artikkeli on ehkä myös vähän tarpeettoman laaja ja yksityiskohtainen siihen nähden, että Sivénin elämä oli hyvin lyhyt ja hän on kuuluisa lähinnä itsemurhastaan. Periaatteessa artikkelia voisi tiivistää lyhyemmäksi ja karsia samalla liian hehkutuksen pois, jos joku vaan viitsisi. --Risukarhi (keskustelu) 5. heinäkuuta 2017 kello 19.00 (EEST)
thread_title:  Itsemurhavaara 

message: Tämä artikkeli on jo useiden vuosien ajan ollut reippaasti Wikipedian standardien alapuolella, mutta mallineesta huolimatta kukaan ei ole jaksanut tai halunnut tehdä asialle mitään. Mielestäni artikkeli vaatisi editointia ja karsimista hyvinkin raskaalla kädellä. Ajattelin kuitenkin listata sen lukuisat ongelmat ennen kuin itse alan kirvestä heiluttaa. 
* Artikkeli on aiheensa merkittävyyteen nähden aivan liian pitkä, yksityiskohtainen ja täynnä epäolennaisia pikkudetaljeja. Kuten ylempänä todettiinkin, Sivénin merkittävyys perustuu lähinnä hänen itsemurhaansa ja siihen kansallismieliseen marttyyriasemaan, johon ennen kaikkea AKS hänet nosti. Wikipedia ei ole Kansallisbiografia, eivätkä kaikki Sivénin lyhyen elämän yksityiskohdat ole tietosanakirjamerkittäviä. 
* Tyyli on tietosanakirjaan sopimaton. Paitsi, että artikkelia leimaa kansallismielinen hurmoshenkisyys ja ihannoiva suhtautuminen aiheeseen, sen yleissävy on kertova ja kaunokirjallinen. Wikipedia ei ole mikään seikkailuromaani: sellaiset virkkeet kuin "miehet tarpoivat ilman ruokaa, jalat verillä ja keho täitä kuhisten kohti rajaa" eivät kuulu tietosanakirjaan. Tietosanakirjan ei liioin ole tarkoitus mennä aiheensa pään sisälle ja spekuloida sillä, mitä tämä jollain tietyllä hetkellä tunsi tai ajatteli ("tunne-elämään Sivénillä ei ollut ollut paljon aikaa", "pahin paikka Sivénille oli hänen isänsä Valter Osvald (Ossi) Sivénin kuolema") tai esittää subjektiivisia luonnehdintoja aiheen persoonallisuudesta tai toiminnasta ("Sivén kertoi rehellisenä miehenä karhunpesäsuunnitelmasta", "Sivén piti viisaasti psykologisen moraalisaarnan").
* Koko pitkä artikkeli pohjautuu yhteen ainoaan lähteeseen, johon ei edes ole suoria viittauksia, mikä synnyttää erittäin vahvasti sen vaikutelman, että se on käytännössä referaatti Niinistön kirjasta. Wikipedia-artikkeli ei saa olla yksittäisen lähteen tiivistelmä. 
Mielestäni nykyisestä artikkelista vähintään puolet pitäisi täysin surutta saksia pois kokonaan ja editoida loppu neutraaliksi ilman palvovaa hehkutusta. Mieluiten sen saisi tehdä joku, jolla on käytössään kunnolliset lähteet ja joka pystyisi viitteistämään tekstin kunnolla. Itselläni ei ole Niinistön kirjaa eikä sen enempää tietoa aiheesta muutenkaan, joten en välttämättä ole oikea henkilö sitä tekemään. Luulisi kuitenkin, että tästäkin aiheesta tietäviä/kiinnostuneita wikipedistejä löytyisi. Jah77 (keskustelu) 7. huhtikuuta 2019 kello 18.52 (EEST)
replies: text: Kaikki esittämäsi huomiot ovat aiheellisia ja olen samaa mieltä siitä, mitä artikkelille pitäisi tehdä. Massiivisen artikkelin parantelu on kuitenkin iso työ, varsinkin jos haluaa muokata tekstin uusiksi lähteiden pohjalta. Jos viitsit tarttua tähän itse, niin siitä vaan. --Risukarhi (keskustelu) 8. huhtikuuta 2019 kello 14.56 (EEST)
thread_title:  Puolet pois ja loppu lyhyesti